P6_TA(2006)0301
Viac výskumu a inovácií –investovanie do rastu a zamestnanosti
Uznesenie Európskeho parlamentu o presadzovaní lisabonského programu Spoločenstva: viac
výskumu a inovácií –investovanie do rastu a zamestnanosti: spoločný postup (2006/2005(INI))
Európsky parlament,
—so zreteľom na oznámenie Komisie s názvom „Presadzovanie lisabonského programu Spoločenstva: viac
výskumu a inovácií –investovanie do rastu a zamestnanosti: spoločný postup“ (KOM(2005)0488) a na
sprievodné pracovné dokumenty Komisie (SEK(2005)1253 a SEK(2005)1289),
—so zreteľom na závery predsedníctva Európskej rady v Lisabone v dňoch 23. a 24. marca 2000, ktoré
rozhodlo o vytvorení Únie najkonkurencieschopnejším a najdynamickejším znalostným hospodárstvomna svete,
—so zreteľom na závery predsedníctva Európskej rady v Bruseli v dňoch 22. a 23. marca 2005,
—so zreteľom na závery predsedníctva Európskej rady v Bruseli v dňoch 23. a 24. marca 2006,
—so zreteľom na odporúčanie Rady 2005/601/ES z 12. júla 2005 o všeobecných usmerneniach pre
hospodárske politiky členských štátov a Spoločenstva (2005-2008) (
1),
—so zreteľom na oznámenie Komisie s názvom „Investovanie do rozvoja: akčný plán pre Európu“
(KOM(2003)0226),
—so zrete ľom na oznámenie Komisie jarnej Európskej rady s názvom „Spoločne pracujeme na hospodár-
skom raste a zamestnanosti –nový začiatok lisabonskej stratégie“ (KOM(2005)0024),
—so zreteľom na oznámenie Komisie s názvom „Spoločné akcie pre rast a zamestnanosť: lisabonský
program Spoločenstva“ (KOM(2005)0330),
—so zreteľom na výročnú správu Komisie o činnostiach Európskej únie v oblasti výskumu
a technologického vývoja za rok 2004 (KOM(2005)0517),
—so zreteľom na návrh Komisie týkajúci sa rozhodnutia Európskeho parlamentu a Rady o siedmom
rámcovom programe Európskeho spoločenstva v oblasti výskumu, technického rozvoja
a demonštračných činností (2007 až 2013) (KOM(2005)0119), zmenený a doplnený Európskym parla-
mentom v pozícii z 15. júna 2006 (2),
—so zreteľom na návrh Komisie týkajúci sa rozhodnutia Európskeho parlamentu a Rady, ktorým sa
zavádza rámcový program pre konkurencieschopnosť a inováciu (2007-2013) (KOM(2005)0121),
zmenený a doplnený Európskym parlamentom v pozícii z 1. júna 2006 (3),
—so zrete ľom na oznámenie Komisie s názvom „Implementácia obnoveného partnerstva pre rast
a zamestnanosť –vybudovanie znalostnej základne: Európsky technologický inštitút“ (KOM(2006)0077),
—so zreteľom na pracovný dokument Komisie s názvom „Správa o konkurencieschopnosti Európy 2004“
(SEK(2004)1397),
—so zrete ľom na pracovný dokument Komisie s názvom „Hodnotenie podnikateľskej politiky: výsledky za
rok 2004“ (SEK(2004)1427),13.12.2006 C 303 E/640 Úradný vestník Európskej únie
V stredu 5. júla 2006SK
(1) Ú. v. EÚ L 205, 6.8.2005, s. 28.
(2) Prijaté texty, P6_TA(2006)0265.
(3) Prijaté texty, P6_TA(2006)0230.
—so zrete ľom na výsledky európskej inovácie za rok 2005 –porovnávacia analýza výkonu v rámci
inovácie, z ktorej jasne vyplýva, že USA a Japonsko majú v tejto oblasti vedúce postavenie,
—so zreteľom na správu skupiny odborníkov z júla 2004 s názvom „Zdokonaľovanie inštitúcií so zreteľom
na prenos technológií z vedy do podnikovej sféry“,
—so zreteľom na správu skupiny odborníkov z roku 2004 s názvom „Správa duševného vlastníctva
vo verejne financovaných výskumných organizáciách: vytváranie európskych usmernení“,
—so zreteľom na správu Komisie zo septembra 2005 s názvom „Zamestnanosť v Európe v roku 2005 –
najnovšie trendy a perspektívy“,
—so zreteľom na správu z januára 2006 s názvom „Vytvárame inovatívnu Európu“ (tzv. Ahova správa),
ktorú vypracovala skupina nezávislých odborníkov v oblasti výskumu a vývoja a inovácií, vymenovanápo samite v Hampton Court,
—so zreteľom na svoje uznesenie z 10. marca 2005 o vede a technológii –usmernenia pre budúcu poli-
tiku Európskej únie na podporu výskumu (
1),
—so zreteľom na svoje uznesenie z 19. januára 2006 o vykonávaní Európskej charty pre malé podniky (2),
—so zreteľom na svoje uznesenie zo 14. marca 2006 o Európskej informačnej spoločnosti pre rast
a zamestnanosť (3),
—so zreteľom na článok 45 rokovacieho poriadku,
—so zreteľom na správu Výboru pre priemysel, výskum a energetiku a stanoviská Výboru pre kultúru
a vzdelávanie a Výboru pre zamestnanosť a sociálne veci (A6-0204/2006),
A. keďže Európa zaostáva za USA a Japonskom, pokiaľ ide o rast, výskum a produktivitu a nedarí sa jej
ťažiť z využívania informačných a komunikačných technológií (IKT), ani prilákať do Európy investície
v oblasti výskumu a vývoja,
B. keďže predpokladom úspešných inovácií potrebných na hospodársky rast a tvorbu pracovných príleži-
tostí je zvyšovanie zdrojov pre výskum a vývoj,
C. keďže zo správ Organizácie pre hospodársku spoluprácu a rozvoj (OECD) vyplýva, že granty určené na
výskum a vývoj pomáhajú firmám so strategickými zmenami, bežnými organizačnými postupmia zlepšujú ich postoj vo či technológiám,
D. keďže, kým najlepšie európske spoločnosti investujú na svetovej úrovni, súkromný sektor musí vyna-
kladať väčšiu snahu v oblasti výskumu a vývoja,
E. keďže prínos malých a stredných podnikov (MSP) pre vývoj výrobkov a služieb a trhov založených na
nových technológiách závisí od ich inovačných schopností, schopností zvýšiť výskumné úsilie, externali-
zovať výskum, rozšíriť svoje siete, lepšie využívať výsledky výskumu a získať technologické know-how,
F. keďže inovácia trhu by mohla poslúžiť tým európskym sektorom, ktoré priamo ovplyvňujú občanov
členských štátov a majú najvyšší podiel na HDP,
G. keďže podporné organizácie, ako sú školiace a výskumné strediská, finančné inštitúcie, konzultanti pre
oblasť inovácie a duševného vlastníctva a agentúry pre miestny a regionálny rozvoj, môžu firmám
pomôcť maximalizovať ich kreatívne obchodné možnosti,
H. keďže slabá výkonnosť Európy na trhu práce, neefektívne využívanie ľudských zdrojov, rozdrobenosť
trhu a znížená pracovná mobilita do veľkej miery vysvetľujú slabé napredovanie smerom k lisabonskýmaštokholmským cieľom,13.12.2006 C 303 E/641 Úradný vestník Európskej únie
V stredu 5. júla 2006SK
(1) Ú. v. EÚ C 320 E, 15.12.2005, s. 259.
(2) Prijaté texty, P6_TA(2006)0022.
(3) Prijaté texty, P6_TA(2006)0079.
I. keďže štrukturálne prekážky a nedostatočné stimuly bránia väčšej mobilite uznávaných výskumných
pracovníkov,
J. keďže európske inštitúcie pre prenos technológií a strediská prenosu informácií umožňujú rýchlejšiu
komercializáciu, lepšie šírenie nových technológií, lepšiu správu duševného vlastníctva, lepšie využívanie
výsledkov výskumu a lepšiu koordináciu s existujúcimi národnými a regionálnymi systémami,
K. keďže prijatie prístupu „otvorenej inovácie“ by zvýšilo kapacitu výskumu a vývoja v EÚ,
L. keďže návrh Komisie na rozpočet určený na výskum vo finančnom rámci by sa nemal dodatočne
obmedziť,
M. keďže je potrebný kritický objem zdrojov rozpočtu EÚ pre finančné nástroje, aby sa navýšili finan čné
prostriedky MSP, riešili neúspechy na trhu a čo najlepšie využili zdroje Spoločenstva, čím sa využije
verejný aj súkromný kapitál,
N. keďže výskumní pracovníci potrebujú financovanie v predštartovacej fáze s cieľom zhodnotiť trh, vypra-
covať pilotné a ukážkové projekty a pracovné prototypy, pre založenie spoločnosti a komercializáciu
nových produktov výskumu, a keďže pre ďalší rast spoločnosti je nevyhnutný rizikový kapitál,
O. keďže ustanovenia o štátnej pomoci by mali byť jednoduché, prehľadné a efektívne a mali by sa využívať
iba ako posledná možnosť, ak zlyhá trh, a táto by sa mala udeľovať len dočasne,
1. nalieha na členské štáty, aby už od raného vzdelávania podporovali podnikanie a aby zintenzívnili svoju
podporu celoživotnému vzdelávania prostredníctvom aktívneho nabádania zamestnaných aj nezamestna-ných osôb k účasti na odbornej príprave v oblasti IKT;
2. pripomína meškanie Únie, pokiaľ ide o vykonávanie lisabonskej stratégie v oblasti vzdelávania
a odbornej prípravy; adresuje výzvu členským štátom, aby začali opätovne presadzovať lisabonskú stratégiu;
3. zdôrazňuje, že je potrebné zvýšiť kredit vedeckej kariéry a podporiť existujúce stimuly a ocenenia,
akými sú napríklad Descartes, Aristoteles a cena pre mladých vedcov;
4. dovoláva sa väčšej podpory pre najlepších európskych výskumných pracovníkov, predovšetkým začína-
júcich výskumných pracovníkov, v podobe vysoko atraktívnych pracovných podmienok, zredukovaním práv-nych, administratívnych a geografických prekážok a rovnakého zaobchádzania s európskymi a zahraničnými
výskumnými pracovníkmi;
5. pevne podporuje nevyhnutný cieľ vytvorenia jednotného trhu pre výskumných pracovníkov, ako je
stanovené vo vyššie uvedenom oznámení Komisie s názvom „Presadzovanie lisabonského programu Spolo-
čenstva: viac výskumu a inovácií –investovanie do rastu a zamestnanosti: spoločný postup“;
6. uznáva, že na podporu zdieľania vedeckých poznatkov sú nevyhnutné stimuly, ktoré zlepšia pracovné
podmienky pre vedeckých a výskumných pracovníkov a ďalšie vzdelávanie pracovných síl;
7. domnieva sa, že v tomto ohľade môžu významne prispieť školiace strediská a je presvedčený, že
v prvom rade by sa mal kontakt s vedou a výskumom začať vytvárať vškole a v druhom rade je nevyhnutné
podporovať tvorivú spoluprácu medzi univerzitnými výskumnými pracovníkmi a podnikovým sektorom;
domnieva sa tiež, že prekážky mobility výskumných pracovníkov by sa mali odstrániť zlepšením ich posta-
venia a profesionálneho rastu, čo sú ciele, ktoré nemožno dosiahnuť bez zlepšenia spolupráce medzi člen-
skými štátmi v oblasti zdaňovania a presunu určitých sociálnych výhod;
8. podporuje Európsku chartu výskumných pracovníkov a Kódex správania pre nábor výskumných
pracovníkov, keďže tieto iniciatívy môžu podnietiť to, aby viacero európskych študentov začalo s výskumom
užna univerzite, a zároveň slúžiť ako stimul pre najlepších zahraničných výskumných pracovníkov, ktorých
by bolo treba povzbudiť, aby rozvíjali svoju výskumnú kariéru v Európe, či už natrvalo alebo dočasne, ako
súčasť dohody o spolupráci prostredníctvom osobitnej politiky udeľovania krátkodobých víz;13.12.2006 C 303 E/642 Úradný vestník Európskej únie
V stredu 5. júla 2006SK
9. žiada EÚ, aby účinne bojovala proti úniku mozgov a aby zaviedla všetky opatrenia vhodné na prilákanie
špičkových odborníkov na svoje územie, najmä podporovaním výmenných programov s tretími krajinami,
akými sú Erasmus Mundus pre študentov, výskumných pracovníkov a učiteľov; domnieva sa, že európsky
rámec kvalifikácií by bol dôležitým prvkom na pomoc pri vytvorení európskeho trhu práce, ktorý by bolotvorený pre výskumných pracovníkov, a podporuje úsilie na zníženie prekážok ich mobility;
10. upozorňuje na význam podporovania kultúry, ktorá podporuje inovácie; nalieha na členské štáty, aby
inovačnej politike umožnili preniknúť do všetkých oblastí výskumu;
11. zdôrazňuje poprednú úlohu univerzít pri tvorbe a šírení poznatkov a vrelo odporúča posilniť ich
význam rozvíjaním súčinnosti medzi európskym vysokoškolským vzdelávaním, výskumom, celoživotnýmvzdelávaním a výrobným odvetvím v hospodárstve; bude preto venovať pozornosť správe Komisii
o vysokoškolskom vzdelávaní;
12. nalieha na Komisiu a členské štáty, aby zriadili a podporili európske ceny za inovácie;
13. zdôrazňuje význam podpory integrácie produktov, postupov a služieb, založených na poznatkoch,
ako aj zavádzanie rôznych podporných systémov v netechnologických sektoroch; v tejto súvislosti upozor-ňuje na fakt, že netechnologické inovácie zahŕňajú aj inovácie v sociálnej oblasti a inštitucionálne inovácie;
14. navrhuje ponúknuť vybraným MSP, ktoré preukážu osobitné vlohy na inováciu a podnikanie, obme-
dzenú dodatočnú podporu pre ich výskumné projekty;
15. odporúča venovať zvláštnu pozornosť zaisteniu adekvátnej účasti MSP na výskume a vývoji prijatím
konkrétnych opatrení, ako je vyčlenenie časti zdrojov pre výskum pre MSP;
16. poukazuje na potrebu podporovať MSP vo vzťahu k ich výskumnej kapacite;
17. dôrazne vyzýva členské štáty, aby vytvorili pre občanov a podniky trhy priaznivé pre inováciu
a zabezpečili lepšiu reguláciu, štandardy, verejné obstarávanie a práva duševného vlastníctva; vyzýva Komisiu,
aby poskytovala informácie o ochrane práv duševného vlastníctva;
18. berie na vedomie názor Komisie, že EÚ musí vytvoriť systém ochrany duševného vlastníctva, ktorý
bude nákladovo efektívny, právne istý a optimálny pre užívateľov, aby prilákala technologicky vyspelépodniky; domnieva sa, že ochrana duševného vlastníctva nesmie narušiť otvorený prístup k verejnému
tovaru a verejným znalostiam; vyzýva Komisiu, aby podporovala sociálne inkluzívnu spoločnosť založenú
na znalostiach pomocou podpory napr. vo ľného softvéru a softvéru s dostupným zdrojovým kódom
a licenčných koncepcií, akými sú GPL (General Public Licence) a PDL (Public Documentation Licence);
19. berie na vedomie potrebu regionálnych informačných stredísk pre koordináciu predmetných infor-
mácií týkajúcich sa výskumu a inovácie;
20. navrhuje, aby sa prehodnotili právomoci na stanovovanie noriem s cieľom požadovať vysoký tech-
nický výkon a rýchlo dosiahnuť dohody o nových normách;
21. navrhuje „poeurópštenie“ národných združení, konglomerátov, družstiev a konzorcií s cieľom zvýšiť
konkurencieschopnosť a kritický objem vrátane multidisciplinárneho výskumu rozvinutých odvetví
a začínajúcich podnikov;
22. uznáva dôležitosť vytvorenia pólov a pásiem inovácií na regionálnej úrovni a ich prepojenie
s korešpondujúcimi štruktúrami v ostatných regiónoch a členských krajinách alebo v tretích krajinách;
23. nalieha, aby sa pri vytváraní centier excelencie stanovovali jasné ciele, pričom každé z centier by malo
mať tzv. kreatívne laboratórium;
24. poukazuje na potrebu patentu Spoločenstva a ochrannej známky a lepšej vzájomnej väzby medzi
patentovými systémami Európy, USA a Japonska; zdôrazňuje, že integrovaný systém patentu Spoločenstva,
založený na demokratických právnych štandardoch, musí byť súčasťou inovačnej stratégie, v ktorej je nevyh-
nutné zaistiť rovnováhu medzi ochranou priemyselného vlastníctva, rozširovaním technických znalostí
a medzi voľnou a neobmedzenou hospodárskou súťažou; pripomína, že cieľom ochrany, ktorú poskytuje
patent, je ochrana vynálezov, a nie kontrola trhového odvetvia;13.12.2006 C 303 E/643 Úradný vestník Európskej únie
V stredu 5. júla 2006SK
25. žiada Radu, aby ukončila patovú situáciu v oblasti návrhu patentu Spoločenstva, pokiaľ ide o jazykový
režim;
26. upozorňuje Komisiu a členské štáty na nedávne zmeny týkajúce sa ochrany a rozširovania vedeckého
know-how, na úspech vedeckých posudkov uverejnených s vo ľným prístupom a na licenciu „vedeckej
komory“;
27. naliehavo vyzýva Komisiu, aby vytvorila všeobecný oznamovací systém, ktorý by monitoroval ukazo-
vatele, ako napríklad výnosy zo zmluvného výskumu, prihlásené a udelené patenty, licencie a zisky z nich,množstvo aktívnych zmlúv, množstvo klientských podnikov (vrátane MSP) a počet podnikov typu spin-off,ako aj ich vývoj, spolu s kvalitatívnym výkladom;
28. naliehavo vyzýva členské štáty, aby napomáhali zbližovaniu inštitútov pre aplikovaný výskum
s priemyslom, inkubátormi a priľahlými vedeckými alebo priemyselnými parkami, a tak im umožnili dosia-
hnuť kritický objem;
29. konštatuje, že kľúčové sektory európskeho priemyslu naďalej doplácajú na slabú koordináciu
a integráciu, problémy a slabý znalostný manažment; poznamenáva, že tieto problémy by pomohlo vyriešiť
väčšie zapojenie MSP do európskych technologických platforiem;
30. zdôrazňuje, že je potrebné podporovať výskumných pracovníkov pri získavaní financovania
v predštartovacej fáze, ktoré im umožní financovať činnosti zamerané na preukazovanie investorom, že nové
technológie sú na určitej úrovni komerčne a technicky životaschopné;
31. vyjadruje znepokojenie nad tým, že i keď sa na európskej úrovni uznal zásadný význam podpory tech-
nického výskumu a inovácie, výsledky dosiahnuté v rámci EÚ budú z hľadiska financovania, výkonu
a využívania kapacít obmedzené;
32. berie na vedomie význam vytvárania podnikov typu spin-off ako prostriedku na komercializáciu
výsledkov výskumu a predovšetkým význam poskytnutia úverových možností pre tento účel;
33. zdôrazňuje potrebu vytvoriť rozvinutejší systém verejno-súkromných partnerstiev na zlepšenie kvality
výskumu poskytovaním moderného vybavenia a infraštruktúry a služieb;
34. víta významnú úlohu neformálnych investorov (tzv. business angels) pri poskytovaní investícií, ktoré
by inak boli nedostupné, inovatívnym firmám, najmä MSP;
35. konštatuje, že ekologické inovácie, predovšetkým metódy zvýšenia energetickej účinnosti, poskytujú
európskym spoločnostiam konkurenčné výhody;
36. konštatuje, že individuálne zjednané pôžičky a granty, u ktorých sa presná podoba nástroja určuje
v úzkom kontakte so zákazníkmi, povedú k efektívnemu využívaniu finančných prostriedkov, pokiaľ ide
o objem, čas, za ktorý sa nápad zrealizuje a uvedie na trh, a orientovanie sa na skutočné potreby;
37. konštatuje, že na vytvorenie, rast, podporu a zbližovanie výskumu a inovácie v rámci nových podnika-
teľských firiem je potrebný primeraný rizikový kapitál;
38. vyzýva Komisiu, aby v spolupráci s členskými štátmi poskytla MSP rámec štrukturálnej pomoci na
modernizáciu ich znalostného manažmentu a technologických zdrojov a umožnila im zohrávať aktívnu
úlohu na inovačnom trhu, ktorý sa riadi dopytom, a aby sa aktívne zapájali do technického výskumua vývoja;
39. poznamenáva, že je nevyhnutné poskytnúť MSP lepší prístup k financovaniu;
40. podporuje myšlienku ľahšieho a širšieho prístupu, predovšetkým zo strany MSP, ktoré najviac potre-
bujú podporu v oblasti inovácie a výskumu, k pôžičkám Európskej investičnej banky, schválenú v marci2006 Európskou radou v Bruseli;
41. navrhuje, aby boli štrukturálne fondy vnímané ako kľúčový prostriedok podpory výskumných
a inovačných kapacít, najmä v rámci úsilia o súdržnosť; navrhuje, aby sa na výskum a inováciu vyčlenil troj-
násobok objemu štrukturálnych fondov;13.12.2006 C 303 E/644 Úradný vestník Európskej únie
V stredu 5. júla 2006SK
42. konštatuje, že využívanie verejného obstarávania na podporu výskumu a inovácie je kľúčovým
prvkom, ktorý by však nemal narúšať hospodársku súťaž v prospech hlavných aktérov na trhu;
43. domnieva sa, že verejné obstarávanie by nemalo byť obmedzené na poskytovanie stimulov pre
súkromné investície, ale malo by zohrávať strategickú úlohu a stimulovať podniky, aby podporovali inovácie
a získavali najnovšie know-how;
44. pripúšťa, že vytváranie siete medzi MSP a veľkými dodávateľmi zo súkromného aj verejného sektora
môže zohrávať dôležitú úlohu pri posilňovaní inovácií; zdôrazňuje, že verejné obstarávanie inovačných
produktov na národnej úrovni a na úrovni Spoločenstva môže pomôcť vyplniť medzery na trhu a podporiť
vo všeobecnosti inovačné produkty a služby;
45. vyjadruje uznanie širokej reforme pravidiel EÚ ohľadom udeľovania štátnej pomoci, ktorá presúva
dotácie od veľkých, chradnúcich spoločností smerom k malým a inovačným podnikom;
46. konštatuje, že flexibilita a transparentnosť sú predpokladmi inovácie;
47. domnieva sa, že je nevyhnutné nájsť viacero spôsobov na zaistenie investovania do výskumného
zariadenia;
48. navrhuje zavedenie systému daňových dobropisov na povzbudenie sektora služieb, aby mal záujem na
výsledkoch výskumu a ich realizácii;
49. navrhuje tzv. štruktúru jednotného fondu s cieľom vyhnúť sa dvojitému zdaňovaniu investorov
so sídlom v jednom členskom štáte, ktorí investujú prostredníctvom fondu v inom členskom štáte;
50. zdôrazňuje potrebu preskúmať, či súčasné štruktúry a mechanizmy so špecifickou odbornosťou
v oblasti inovácií sú vhodné na zabezpečenie širokého prístupu do oblasti inovácie a schopné ho podporiť
prostredníctvom lepšej koordinácie činností a politík;
51. žiada Komisiu, aby podávala Európskemu parlamentu každoročne správu o trende investícií
z národných rozpočtoch do verejného výskumu (cieľom je 1 % HDP);
52. konštatuje, že cieľ investovať 3 % HDP EÚ do výskumu do roku 2010 nebude pravdepodobne dosiah-
nutý; ľutuje, že na zasadaní Európskej rady v Bruseli v marci 2006 členské štáty neprijali pevnejšie záväzky
v prospech výskumu a inovácie; ľutuje, že nestanovili minimálny cieľ pre zvýšenie verejnej pomoci do roku
2010;
53. domnieva sa, že nástroje Spoločenstva, akými sú stratégia i2010, siedmy rámcový program pre
výskum, technický rozvoj a demonštračné činnosti a rámcový program pre konkurencieschopnosť a inováciu,
môžu prispieť k preklenutiu priepasti medzi výsledkami výskumu a finančným ziskom;
54. zdôrazňuje, že lepšie politiky výskumu a inovácie musia prispievať k novým pracovným príležitostiam
prostredníctvom trvalo udržate ľného rozvoja so zameraním sa na ekologické inovácie a trvalo udržateľnú
výrobu (napr. solárno-hydrogénové technológie, veterná energia, palivové bunky, biomasa, chemický prie-mysel založený na rastlinách), ekologicky účinné služby (zachovanie energie, mobilné služby, opätovnépoužívanie a recyklácia) a trvalo udržateľ né metódy inžinierstva a manažmentu (napr. bionika, politika inte-
grovaného produktu);
55. víta odporúčanie Komisie, že v rámci iniciatívy o lepšej právnej úprave by hodnotenie vplyvu malo
zahŕňať hodnotenie účinkov odporúčaní v oblasti výskumu a inovácie;
56. vyzýva členské štáty, aby lepšie využívali európske fondy, z ktorých čerpajú, a upriamuje pozornosť na
tiečlenské štáty, ktoré povýšili vytváranie pracovných miest na ústrednú tému svojich plánov tým, že inve-
stujú viac ako 35 % rozpočtových prostriedkov z Európskeho sociálneho fondu do modernizácie svojichsystémov vzdelávania a odbornej prípravy;
57. poveruje svojho predsedu, aby toto uznesenie postúpil Rade, Komisii a vládam členských štátov.13.12.2006 C 303 E/645 Úradný vestník Európskej únie
V stredu 5. júla 2006SK